Дыспансерызацыя найперш ставіць сваёй мэтай выяўленне фактараў рызыкі для здароўя чалавека, а потым – выяўленне захворванняў на ранніх стадыях. Старшыня раённага Савета дэпутатаў Галіна Шчэрбак канстатавала трывалае супрацоўніцтва мясцовых органаў улады і медыцынскіх устаноў не толькі ў выяўленні і папярэджанні захворванняў, але і павышэнні якасці жыцця людзей. Гэта супрацоўніцтва ўжо мае вынікі – смяротнасць скарацілася на 7%. Але працягвае значна перавышаць сярэднеабласны ўзровень. Значыць, нявырашаных задач яшчэ многа. І галоўнае – змяненне менталітэту людзей, адказныя адносіны да свайго здароўя.